মেহেরপুর সরকারি উচ্চ বিদ্যালয়
মেহেরপুর সরকারি উচ্চ বিদ্যালয় মেহেরপুর, বাংলাদেশে অবস্থিত। এটি ১৮৫৪ সালে প্রতিষ্ঠিত, যা ব্রিটিশ অবিভক্ত ভারত উপমহাদেশ থাকাকালীন সময় থেকে এর কার্যক্রম শুরু হয়। ১৯৪৭ সালের ভারত বিভাগের আগে স্কুলটি বর্তমান ভারতের নদিয়া জেলার কাথুলি গ্রামে অবস্থিত ছিল। রেডক্লিফ রেখা চিহ্নিতকরনের ফলে এটি পূর্ব বঙ্গের অন্তর্ভুক্ত হয়। পরবর্তিতে ১৯৬০ সালে, এটি বর্তমান জায়গায় স্থানান্তরিত করা হয় এবং মেহেরপুর মাল্টিলেটারাল মডেল হাই স্কুল নামে নামকরণ করা হয়। এর ৮ বছর পর, ১৫ নভেম্বর ১৯৬৮ সালে এর নাম মেহেরপুর সরকারি উচ্চ বিদ্যালয় নামকরণ করা হয়।